burgasdotpro/wikipedia huggingface dataset:
The Immanent Velvet

The Immanent Velvet je CD album hudobného skladateľa Petra Machajdíka, ktorý vyšiel v decembri 2012. Na jeho realizácii sa podieľali zahraniční a slovenskí hudobníci ako harfistka Floraleda Sacchi, klaviristi Fero Király, Dušan Šujan, Daniel Garel, violončelista Piero Salvatori, klarinetista Guido Arbonelli, gitarista Ondrej Veselý a Mládežnícky orchester Jána Pöschla pod vedením Anity Mirossayovej. Album vydalo vydavateľstvo Azyl Records v spolupráci so Slovenským rozhlasom.
CD album obsahuje 10 kompozícií Petra Machajdíka:
Album je zaujímavý tým, že pozostáva hlavne z klavírnych diel, ktoré uvádzajú rôzni mladí slovenskí interpreti (Fero Király, Dušan Šujan), ktorých dopĺňa medzinárodná zostava hráčov rôznorodej proveniencie. Pôvabné názvy diel, ako napríklad Imanentný zamat, Zasnený anjel, Štyri impresie alebo Tiché putovania ilustrujú aj obsahový rámec skladieb. Album okrem diel pre sólový klavír prináša i komornú hudbu v rôznom nástrojovom obsadení, lyrická skladba Zasnený anjel ponúka krehkú súhru klavíra a basklarinetu s perkusívnymi efektami, nachádza sa tu hĺbavá gitarová Silent Wanderings, či robustná téma z Namah. Štyri Impresie prinášajú debussyovské nálady, hoci ich posledná časť Lowlands (Nížina) znie jadrným slovenským folklórom. Poetické motívy krehkej Inside the Sleeping Carpels neskôr rozvinul Machajdík aj vo svojej hudbe k rozhlasovej produkcii. Album uzatvára Karma, pôsobivá kombinácia klavírov a šepotajúcich hlasov, nahrávaná na rôznych miestach sveta. Geografické rozäpatie nahrávky siaha od Bratislavy cez Vancouver, Kodaň, Terst, Londýn až po Jyväskylä a Viedeň. Tento fakt len podčiarkuje internacionálny charakter Machajdíkovho diela a jeho výrazné autorské presahy mimo Slovenska. 
"(Z recenzie Petra Katinu v časopise Vlna, č.54/2013, str. 162)"
Al-Anbár (guvernorát)

Al-Anbár je iracký guvernorát. Jeho hlavným mestom je Ramádí, ďalšími významnými mestami sú Hadíta a Al-Fallúdža. S rozlohou 137 808 km² je najväčší z 18 guvernorátov v Iraku a v roku 2009 v ňom žilo 1 451 600 obyvateľov. Susedí s guvernorátmi Ninive, Saláh ad-Dín, Bagdad, Babylon, Karbalá’ a An-Nadžaf a so Sýriou, Jordánskom a Saudskou Arábiou.
Zuzana Trepková Paternostrová

Zuzana Trepková Paternostro (* 12. január 1944, Budapešť, Maďarsko) je teoretička a historička umenia slovenského pôvodu, od roku 1971 pôsobí v Brazílii. Rodina jej otca bola presídlená v roku 1756 aj s ďalšími rodákmi zo stredného Slovenska do okolia Budapešti, kde pre morovú epidémiu významne klesol počet obyvateľov. Trepkovci sa v roku 1947 vrátili na Slovensko. Najprv bývali v Košiciach, od roku 1958 v Bratislave. 
Životopis.
V roku 1971 sa vydala za Brazílčana Jorgea Guimarãesa Paternostro a vysťahovala sa do Brazílie.
Zuzana Trepková Paternostro v roku 2007 venovala Slovenskej národnej galérii obraz krajinomaliara z Levoče - Karola Marka st. (1791 - 1860), ktorý sa ako umelec presadil v zahraničí. "Krajinu s kúpajúcimi sa", gvaš, tempera, namaľoval v poslednom roku svojho života v Taliansku.) V roku 2009 darovala Galérii mesta Bratislavy obraz "Kostol sv. Františka v Cave", ktorý namaľoval taliansky umelec Consalvo (Gonsalve) Carelli (Neapol 1818-1900).
Pôsobenie.
"Odborné študijné cesty"
"Členstvo"
Korfbal na Svetových hrách 1997

Korfbal na Svetových hrách 1997 bol korfbalový turnaj v rámci multišportového podujatia Svetových hier 1997, ktorý sa konal v Lahti, vo Fínsku od 13. do 17. augusta 1997, za účasti 6 tímov. Nováčikmi turnaja boli družstvá Austrálie a Portugalska. Korfbalový turnaj sa organizuje od hier v roku 1985 a toto bolo jeho 4. vydanie. Všetky zápasy sa hrali v aréne Lahden urheilutalo s kapacitou 1 500 divákov. Turnaj pozostával iba z jednej skupiny, v ktorej sa stretol každý s každým bez následných zápasov play-off. Svoj štvrtý titul v rade získalo .
Slunná

Slunná je prírodná rezervácia ev. č. 1015 pôvodne "Chránený prírodný výtvor PRALES (Slunná)". Nachádza sa severne od obce Lažánky v okrese Brno-venkov. Oblasť spravuje AOPK ČR.
Ochrana.
Predmetom ochrany je ekosystém starého listnatého lesa, tvorený pôvodnými bukovými porastami miestami pralesovitého charakteru, ktoré sú významným refúgiom pre hniezdenie vtáctva a poskytujú zázemie pre celý rad vzácnych a chránených druhov rastlín, ako je cyklámen purpurový, vtáčia prilba biela, vtáčia prilba dlholistá a kruštík modrofialový.
Ivan Polonský

Ivan Polonský (* 4. apríl 1945, Hubina – † 12. február 1987, Modra) bol slovenský architekt (študoval u profesora Belluša) a od roku 1979 tvoril ako výtvarník keramikár v slobodnom povolaní spolu s bratom Mariánom Polonským v Modre, kde aj zomrel na následky zápalu mozgových blán.
Korfbal na Svetových hrách 2001

Korfbal na Svetových hrách 2001 bol korfbalový turnaj v rámci multišportového podujatia Svetových hier 2001, ktorý sa konal v mestečku Rokugō, prefektúre Akita, v Japonsku od 18. do 22. augusta 2001, za účasti 6 tímov. Na turnaji sa malo predstaviť pôvodne kvalifikované družstvo Nemecka, pre finančné problémy sa však odhlásilo a nahradila ho Austrália. Korfbalový turnaj sa organizuje od hier v roku 1985 a toto bolo jeho 5. vydanie. Systém turnaja sa minulým turnajom zmenil. Namiesto jedinej skupiny pozostával z dvoch základných skupín, po ktorých nasledovalo play-off. Všetky zápasy sa hrali v aréne Aspal Gymnasium. Každý deň mali dva zo 6 tímov voľno a mohli tak odohrať priateľské zápasy s domácim družstvom . Svoj piaty titul v rade získalo , ktoré vo finálovom zápase zvíťazilo nad tradičným finálovým súperom z .
Špice (prírodná rezervácia)

Špice je prírodná rezervácia ev. č. 437 severovýchodne od obce Újezd u Brna v okrese Brno-venkov. Oblasť spravuje AOPK ČR.
Ochrana.
Predmetom ochrany je lokalita stepnej kveteny, hlavne katrana tatárskeho. Geologickým podkladom sú tu spodnotortonské piesky, poprekladané vrstvami vápnitých hrubozrnných pieskovcov a ílov, litavských vápencov a terasovitých štrkov.
Šumický rybník

Šumický rybník je prírodná rezervácia ev. č. 1917 juhovýchodne od obce Šumice v okrese Brno-venkov. Oblasť spravuje AOPK ČR.
Dôvodom ochrany je veľká druhová diverzita živočíšnych druhov viazaných na ekosystém stojatých vôd, trstinových a orobincových porastov a mokrých lúk.
Na rybníku napr. hniezdi vzácny bučiak veľký ("Botaurus stellaris").
Korfbal na Svetových hrách 2005

Korfbal na Svetových hrách 2005 bol korfbalový turnaj v rámci multišportového podujatia Svetových hier 2005, ktorý sa konal v Duisburgu, v Nemecku od 20. do 24. júla 2005, za účasti 6 tímov. Nováčikom turnaja bolo iba družstvo Česka. Korfbalový turnaj sa organizuje od hier v roku 1985 a toto bolo jeho 6. vydanie. Všetky zápasy sa hrali v aréne Sporthalle Krefelder Straße s kapacitou 2 300 divákov (z toho 1 500 miest na sedenie), otvorenej v roku 1974. Turnaj pozostával iba z jednej skupiny, v ktorej sa stretol každý s každým bez následných zápasov play-off. Svoj šiesty titul v rade získalo .
Kvalifikácia.
Kvalifikačné kritéria.
U Brněnky

U Brněnky je prírodná rezervácia nachádzajúca sa v katastrálnom území obce Kanice v okrese Brno-venkov. Bola zriadená Výnosom Ministerstva kultúry ČSR čj. 18 462/73 z 29. decembra 1973. Jej celková výmera je približne 15 hektárov.
Ochrana.
Dôvodom zriadenia rezervácie, ktorá sa nachádza v Chránenej krajinnej oblasti Moravský kras, je ochrana prirodzených zmiešaných porastov s charakteristickým bylinným podrastom.
Informačný priestor

Informačný priestor je pojem, ktorý sa stáva v súčasných počítačových sieťach čoraz dôležitejší. Prejavuje sa v oblastiach, ako integrované databázy, v ktorých je "datamining" hlavný problém. To isté platí vo veľkom hypermediálnom systéme ako je world wide web. Dokonca aj iné spôsoby získavania informácií vykazujú túto zložitosť.
Informačný priestor je súbor pojmov a vzťahov v rámci informačného systému. Je typom informačnej konštrukcie, v ktorej reprezentácie informačných objektov sa nachádzajú zásadne v priestore. V zásadnom mieste a smere priestoru majú význam, takže mapovanie a navigácia sa stávajú uskutočniteľnými. (MIT Artificial Intelligence Laboratory)
Obsah.
Obsahuje informačné zdroje a informačné objekty štruktúrované podľa technologických možností organizácie a reprezentácie v informačnom systéme. 
Rozhranie je mechanizmus sprostredkovania komunikácie medzi človekom a systémom. Často sa používa termín používateľské rozhranie. Interakcia naznačuje viacstrannú výmenu informácií medzi zložkami vyhľadávania informácií (človek, systém, obsah). Interaktívny informačný prieskum je vzájomné pôsobenie medzi hlavnými zložkami pri vyhľadávaní informácií ako používateľ, rešeršér, socio-organizačný kontext, prostredie informačného systému, obsah, rozhranie. Interaktívnosť sa všeobecne chápe ako schopnosť systému komunikovať s používateľom prostredníctvom dialógu pri vyhľadávaní informácií.
Ramádí

Ramádí () je mesto v strednom Iraku asi západne od Bagdadu. Ide o hlavné mesto guvernorátu Al-Anbár. Mesto sa tiahne pozdĺž rieky Eufrat.
História mesta.
Mesto bolo založené v roku 1869 v Osmanskej ríši v oblasti sunnitského trojuholníka. Počas vojnového ťaženia cez Mezopotámiu počas prvej svetovej vojny britské vojská pomocou generálporučíka Fredericka Stanley Maudea ovládli Ramádí. Po vzniku samostatného Iraku sa mesto stalo jeho súčasťou. Počas vojny v Iraku (20032006) bolo mesto obsadené americkými vojskami. Ramádí bolo v roku 2011 obsadené nikým neuznaným Islamským štátom.
Železničná trať Kolín – Ledečko

Železničná trať Kolín – Ledečko (v cestovnom poriadku pre cestujúcich označená číslom 014) je regionálna železničná trať v Stredočeskom kraji.
Trať je dlhá 40 km a vedie z Kolína, kde sa stretáva s traťou z Prahy do Českej Třebovej, Kolína do Prahy cez Lysú nad Labem a traťou z Kolína do Havlíčkovho Brodu. V cieľovej stanici Ledečko nadväzuje na trať z Čerčan do Světlé nad Sázavou.
História.
Listina o koncesii pre miestnu dráhu z Kolína cez Bečvář, Uhlířské Janovice a Rataje do Čerčan s odbočkou z Rataj do Kácova z 10. mája 1899 bola udelená Leopoldovi grófovi Šternberku. Koncesia udelená k stavbe a k prevádzaniu rušňovej železnice, ktorá bude vystavaná ako miestna dráha o rozchode pravidelnom. Koncesionár bol povinný do dvoch rokov stavbu dovŕšiť, vystavanú dráhu potom verejnej vozbe odovzdať.
Dráhu vlastnila spoločnosť Miestna dráha Kolín – Kácov – Čerčany až do svojho zoštátnenia roku 1925. Prevádzka z Kolína do Rataj bola zahájená v decembri 1900, na zvyšnej časti stavanej trate v auguste 1901.
V roku 1921 boli podľa vtedajšieho cestovného poriadku v prevádzke tieto stanice:
Kolín místní nádraží, Červené Pečky, Ratboř, Chotouchov-Pučery, Pučery, Bečváry, Drahobudice, Hatě, Uhlířské Janovice, Mirošovice, Nový Dvůr, Rataje, Ledečko
Vozne.
V roku 2010 boli osobné vlaky vedené motorovými vozňami 810 sólo alebo s jedným prípojným vozidlom radu 010. Niekoľko spojov v týždni boli vedené motorovou jednotkou 814 Regionova.
Od roku 2013 sú osobné vlaky vedené výhradne motorovými jednotkami 814, čiže tzv. Regionovami.
Holy Diver

„Holy Diver“ je skladba americkej heavy metalovej skupiny Dio. Bola vydaná v auguste 1983 ako hlavný singel z debutového albumu "Holy Diver". Hoci skladba dosiahla iba 40. miesto v rebríčku Mainstream Rock Tracks, je jednou z najpopulárnejších skladieb skupiny. Keď bola hraná v rádiách, množstvo staníc ju skrátilo o inštrumentálny úvod. Po teroristickom útoku z 11. septembra 2001 sa skladba zaradila do memoranda Cleat Channel 2001. V roku 2009 bola skladba zaradená na 43. miesto v zozname "Top 100 Hard Rock Songs" stanice VH1.
Arbíl (guvernorát)

Arbíl je iracký guvernorát. Nachádza sa v autonómnej oblasti Iracký Kurdistan. Jeho hlavným mestom je Arbíl, má rozlohu a v roku 2009 v ňom žilo 1 471 100 obyvateľov. Susedí s guvernorátmi Ad-Sulajmáníja, Karkúk, Saláh ad-Dín, Ninive a Dahúk.
Dio

Dio bola americká heavy metalová skupina, založená v roku 1982 spevákom Ronniem Jamesom Diom potom, ako odišiel zo skupiny Black Sabbath spoločne s bubeníkom Vinnym Appicem. Názov Dio bol vybraný hlavne z komerčného hľadiska. Skupina predala celosvetovo viac ako 10 miliónov albumov. Potom, ako Ronnie James Dio v roku 2010 zomrel na rakovinu žalúdka vo veku 67 rokov, sa skupina rozpadla.
Tibor Mičinec

Tibor Mičinec (* 10. október 1958, Kremnica) je bývalý slovenský futbalista a reprezentant Česko-Slovenska.
Klubová kariéra.
Rýchly a dôrazný stredný útočník prišiel v roku 1980 z Dukly Tábor do Bohemians Praha, kde sa stal v sezóne 1982/83 majstrom a zahral si semifinále Pohára UEFA. V roku 1987 prestúpil do DAC Dunajská Streda, s ktorou získal Česko-slovenský pohár. V čs. lige odohral 228 zápasov, strelil 80 gólov. Hral aj za Omonia Nikózia, španielsky CD Logroñés a v českej lige za Benešov a Zlín.
Reprezentačná kariéra.
V reprezentácii debutoval 7. apríla 1984 vo Verone v priateľskom zápase s Talianskom (1:1). Reprezentoval 7 krát, strelil jeden gól 27. októbra 1987 v Bratislave proti Poľsku (3:1).
Úspechy.
Klubové
Individuálne
Kaštieľ v Rohovciach

Kaštieľ v Rohovciach je renesančný kaštieľ, ktorý sa nachádza v okrese Dunajská Streda v obci Rohovce. Kaštieľ je spolu s priľahlým parkom národnou kultúrnou pamiatkou a je zapísaný v Ústrednom zozname pamiatkového fondu (pod číslami 111/1 a 111/2). Za národnú kultúrnu pamiatku boli objekty vyhlásené 8. mája 1963.
História kaštieľa.
Kaštieľ vznikol v roku 1570 prestavbou z pôvodného hradu, ktorý v obci stál od začiatku 16. storočia a ktorého pôvodným majiteľom bola rodina Sárkányovcov. Prestavbu nariadil vtedajší majiteľ objektu Štefan Ilešházi. Rodina Ilešháziovcov vlastnila kaštieľ dlhé roky, pričom v priebehu času sa jeho vlastníkmi stali rôzny členovia hlavných i vedľajších vetiev tohto známeho šľachtického rodu: napríklad František Ilešházi (majiteľ od roku 1594), Mikuláš Ilešházi (majiteľ od začiatku 18. storočia) a Jozef Ilešházi (majiteľ od roku 1723, ktorý sa významnou mierou zapríčinil o architektonický rozvoj kaštieľa a aj priľahlého parku).
V roku 1730 prešiel kaštieľ barokovou prestavbou. Na prelome 18. a 19. storočia prešiel ďalšou prestavbou s klasicistickými prvkami. 
V roku 1838 prešiel kaštieľ spolu s celým panstvom do vlastníctva grófskej rodiny Baťániovcov, následne sa jeho vlastníkom stala grófska rodina Pongrácovcov.
Od konca 19. storočia do konca druhej svetovej vojny v roku 1945 prešiel kaštieľ a jeho priľahlé budovy opäť niekoľkými prestavbami a úpravami. Po druhej svetovej vojne sa v priestoroch kaštieľa zriadila škola, ktorá tu sídlila až do roku 1971. Objekt potom začal postupne chátrať.
Od roku 2005 sa majiteľom celého pozemku, teda samotného kaštieľa aj parku, stala spoločnosť PARCUS, ktorá objekt postupne rekonštruuje. V priestoroch kaštieľa a priľahlých budov zriadila domov sociálnych služieb pre seniorov.
Architektúra kaštieľa.
Kaštieľ má štvorcový pôdorys, vnútri budovy sa nachádza nádvorie. Budova má dve podchodia. Na priečelí budovy sa nachádza erb rodiny Illésházyovcov. V arkádovom nádvorí sa nachádzajú aj rodinné erby ďalších niekdajších majiteľov panstva, a to rodiny Batthyányiovcov a Pongráczovcov.
Kaštieľ má v dôsledku viacerých prestavieb prvky niekoľkých štýlov, medzi najvýraznejšie patrí renesancia, barok a klasicizmus.
Kaštieľ obklopuje rozsiahly park, ktorý rovnako ako samotná budova, spadá pod kultúrnu ochranu. V areáli sa nachádza niekoľko budov, v ktorých sú umiestnení seniori žijúci v domove sociálnych služieb.
Údolí Říčky

Údolí Říčky je prírodná rezervácia v južnej časti Drahanskej vrchoviny v chránenej krajinnej oblasti Moravský kras. Leží po oboch stranách potoka Říčka.
Ochrana.
V rezervácii sa nachádza množstvo krasových javov, z ktorých k najznámejším patrí jaskynný systém Hostěnického prepadania, Ochozskej jaskyne alebo významné archeologické nálezisko z doby lovcov sobov jaskyňa Pekárna.
Ako rezervácia bola vyhlásená v roku 1995 a leží na 141 hektároch. Dôvodom ochrany je výskyt prirodzených lesných a lesostepných porastov s výskytom teplomilnej flóry a fauny s početnými krasovými javmi. Prírodnou rezerváciou vedie náučný chodník.
Karl Thomas Mozart

Karl alebo Carl Thomas Mozart, (* 21. september 1784, Viedeň, Habsburská monarchia – † 31. október 1858, Miláno, Habsburská monarchia) bol druhý a starší z dvoch preživších synov Wolfganga a Constance Mozartových. Druhým synom bol Franz Xaver Wolfgang Mozart.
Životopis.
Karl sa narodil vo Viedni. V Prahe boli jeho učiteľmi Franz Xaver Niemetschek a František Xaver Dušek, a stal sa nadaným klaviristom. Pred dokončením štúdia sa však vydal do Livorna, aby sa v roku 1797 stal učňom v obchodnej firme.
Do budúcnosti plánoval otvoriť obchod s klavírmi, ale projekt sa neuskutočnil kvôli nedostatku peňazí. V roku 1805 sa presťahoval do Milána a študoval hudbu s Bonifaziom Asiolim, ale štúdia nechal v roku 1810, aby sa stal úradníkom v rakúskej finančnej správe a štátnom účtovníckom úrade v Miláne. Pracoval tiež ako oficiálny prekladateľ z/do taliančiny pre Rakúsku dvorskú komoru. Vlastnil dom v dedine Caversaccio vo Valmorea, v provincii Como; ocenil miestne vybavenie a valitu vody. Svoj dom zanechal mestu, je to uvedené na jemu venovanej pamätnej tabuli. Na radnici je uchovaná kópia závetu.
Často sa tiež zúčastňoval podujatí súvisiacich s jeho otcom až do svojej smrti v Miláne v roku 1858. Podobne ako brat sa nikdy neoženil ani nemal deti a tak priamo Mozartovská línia umrela s ním.
Korfbal na Svetových hrách 2009

Korfbal na Svetových hrách 2009 bol korfbalový turnaj v rámci multišportového podujatia Svetových hier 2009, ktorý sa konal v Kao-siungu, na Taiwane od 17. do 21. júla 2009, za účasti 8 tímov. Počet družstiev sa oproti minulým turnajom zvýšil o 2 tímy. Nováčikom turnaja bolo iba družstvo Ruska. Korfbalový turnaj sa organizuje od hier v roku 1985 a toto bolo jeho 7. vydanie. Systém turnaja sa vrátil k tomu z roku 2001. Namiesto jedinej skupiny pozostával z dvoch základných skupín, po ktorých nasledovalo play-off. Všetky zápasy sa hrali v aréne National Kaohsiung Normal University Gymnasium. Svoj siedmy titul v rade získalo , ktoré vo finálovom zápase zvíťazilo nad tradičným finálovým súperom z .
Abbás Kjárostamí

Abbás Kjárostamí (iné prepisy: Kijárostamí, Kiárostamí; ; * 22. jún 1940, Teherán, Irán† 4. júl 2016, Paríž, Francúzsko) bol iránsky filmový režisér, producent a scenárista. Bol známy aj ako fotograf, maliar a básnik. Jeho štýl sa vyznačuje pomalým tempom, dlhými rafinovane komponovanými zábermi, využívaním dokumentárnych postupov a využívaním filozofických námetov.
Drásovský kopeček

Drásovský kopeček bola prírodná pamiatka ev. č. 690, ktorá sa nachádzala pri obci Malhostovice v okrese Brno-venkov. Správa AOPK Brno.
Ochrana.
Predmetom ochrany bolo územie tvorené ostrovčekom devónskeho vápenca s dvomi skalkami, ktorý sa nachádza v poliach po pravej strane cesty z Čebína asi 1 km pred Malhostovicami. Severnejšia skalka sa vyznačuje útvarom nazývaným "Branka", južná skalka skupinou mohutných škrapových balvanov v miestnom ľudovom podaní nazývanou "Skamenelá svadba". Územie je významnou lokalitou teplomilnej vegetácie skalných stepí na vápencovom podloží s výskytom ponikleca veľkokvetého "(Pulsatilla grandis)" a ďalších chránených rastlín.
Zrušenie.
Prírodná pamiatka bola ku dňu 1. júl 2015 zrušená nariadením Juhomoravského kraja zo dňa 9. apríla 2015.
Gondor

Gondor je kráľovstvo Dúnadanov vo fiktívnom svete J. R. R. Tolkiena. Táto ríša je tiež nazývaná ako "Južné kráľovstvo", pretože sa nachádza v južnej časti severozápadného cípu Stredozeme v Belfalaskej zátoke pri ústí rieky Anduin. Gondor založili bratia Isildur a Anárion, synovia Elendila Vysokého, po Páde Númenoru na konci druhého veku. Gondor je sesterským kráľovstvom Arnoru – "Severného kráľovstva", ktoré založil samotný Elendil. V sindarčine "Gondor" znamená "Kamenná zem", odvodené zo sindárskeho "gond" ("kameň") a "(n)dor" ("zem"). Hypoteticky quenijský názov je "Ondonórë". Gondol spolu s Arnorom bývajú nazývaní "Kráľovstvami Dúnadanov vo Vyhnanstve". Králi a správcovia Gondoru počas celého tretieho veku bojovali so služobníkmi Temného pán Saurona.
Finálna fáza vojny o prsteň a Sauronov definitívny pád je popísaný v Tolkienovej trilógii Pán prsteňov. Hlavné postavy tohto príbehu sa v Gondore pohybujú väčšinou v piatej knihe, ktorá tvorí časť tretieho dielu. Ďalšie detaily týkajúce sa geografie a histórie Južného kráľovstva sú uvedené v knihách "Silmarillion" a "Nedokončené príbehy".
Pomenovanie a symboly.
Gondor v preklade znamená "Kamenná zem", ale bol známy tiež ako Južná ríša Númenorejcov vo vyhnanstve či ako Južné kráľovstvo.
Symbolom gondorského kráľovstva bol striebornú kvitnúci strom na čiernom pozadí pod siedmimi striebornými päťramennými hviezdami. Na kráľovskom znaku potom nad stromom a hviezdami vyčnievala strieborná, vojenská prilba s perlovými krídlami morského vtáka, zdobená siedmimi démantami a drahokamom na samom vrchu. Tá zobrazovala Isildurovu vojnovú prilbicu. Biely strom v znaku ukazoval na Biely strom Gondoru, ktorý zo semienka númenorského Nimlothu. Tento strom bol zasadený v Minas Ithil, po jeho dobytí v Minas Arnor. Sedem strieborných hviezd symbolizovalo sedem Vidúcich kameňov – palantírov, ktoré Dúnadani zachránili z potápajúceho sa Númenoru.
Po vymretí kráľov so symbolom vládnucich správcov stala biela neoznačená zástava. Správcovia nesedávali na kráľovskom tróne, neužívali žezlo, ani kráľovskú korunu. Znakom ich úradu bola iba biela palička.
Budkovické slepence

Budkovické slepence sú prírodná pamiatka ev. č. 5826 a ležia juhozápadne od obce Budkovice v okrese Brno-venkov. Územie spravuje Správa AOPK Brno.
Ochrana.
Predmetom ochrany je komplex stepnej a skalnej vegetácie na svahoch tvorených zo zlepencov v údolí Rokytnej s výskytom radu významných druhov rastlín a živočíchov vrátane európsky významných druhov - ponikleca veľkokvetého, klinčeka moravského a fuzáča veľkého.
Sultans of Swing

„Sultans of Swing“ je skladba britskej rockovej skupiny Dire Straits z jej rovnomenného albumu, pre ktorý túto skladbu napísal a zložil Mark Knopfler. Hoci bola prvýkrát vydaná v roku 1978, až vydanie v roku 1979 malo úspech v USA a Spojenom kráľovstve.
Skladba bola najprv nahraná ako demonahrávka v Pathway Studios, Severný Londýn, v júli 1977 a rýchlo sa dostala do rádia BBC London 94.9. Skladba bola znovu nahraná začiatkom roku 1978 v štúdiu Basing Street Studios pre ich debutový album "Dire Straits".
Kompozícia.
Podľa notového uverejnenia od Sony/ATV Music Publishing na webstránke Musicnotes.com je skladba nahraná v celom takte s tempom 146 úderov za minútu. Je zložená v tónine D mol, pričom Knopflerov hlasový rozsah sa pohybuje od G3 po D5. Skladba má základnú postupnosť akordov Dm–C–B♭–A pre verše a F–C–B♭ pre refrény. Riffy v skladbe používajú kvintakordy, predovšetkým jej kvartsextakord. Knopfler neskôr použil podobné kvintakordy v skladbe „Lady Writer“.
Vanilla Fudge

Vanilla Fudge je americká rocková hudobná skupina, ktorá sa stal významnou svojím psychedelickým stvárnením populárnych piesní. Pôvodnými členmi kapely sú: spevák a hráč na klávesy Mark Stein, basgitarista a spevák Tim Bogert, sólový gitarista a spevák Vince Martell a spevák a hráč na bicie nástroje Carmine Appice. Táto zostava nahrala medzi rokmi 1966 až 1969 päť hudobných albumov a potom sa rozpadla. Vo viacerých reinkarnáciách sa potom v priebehu rokov spájali a aj v súčasnosti hrajú v zostave, v ktorej sú traja z pôvodných členov: Mark Stein, Vince Martell a Carmine Appice. Spolu s nimi hráva aj basgitarista Pete Bremy a Tim Bogert. Skupina je označovaná za jednu z mála amerických formácií, ktoré prepojili psychedéliu ktorá sa stala základom pre heavy metal.
Diskografia.
Umiestnenie v rebríčku je pre "Billboard" (BB) i "Cash Box" (CB).
Umiestnenie v rebríčku je pre "Billboard" (BB) i "Cash Box" (CB).
Trenckova rokle

Trenckova rokle je prírodná pamiatka ev. č. 5725 neďaleko obce Drahonín v okrese Brno-venkov.
Ochrana.
Predmetom ochrany je geomorfologický útvar a významný krajinný fenomén Trenckovej rokliny so svojím výnimočným ekosystémom, reprezentovaným jednak štrbinovou vegetáciou silikátových skál, drolín a pohyblivých sutín, jednak zachovanými zvyškami suchých acidofilných dúbrav, suťových a roklinových lesov s výskytom celého radu vzácnych a ohrozených druhov rastlín. Jedným z hlavných predmetov ochrany je európsky významný machorast kyjanôčka zelená a jeho biotop, ktorým sa rozumie najmä tienisté dno rokliny s ponechanými zvyškami odumretých stromov a zhlukmi tlejúceho dreva v rôznom stupni rozpadu.
Loďstvo

Loďstvo alebo (najmä vo významoch označených nižšie ako a alebo b) flota môže byť:
Flota môže byť aj:
Majstrovstvá sveta v hokeji na kolieskových korčuliach žien 1992

Majstrovstvá sveta v hokeji na kolieskových korčuliach žien 1992 boli 1. Majstrovstvá sveta v hokeji na kolieskových korčuliach žien, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v meste Springe, v spolkovej krajine Dolné Sasko, v Nemecku od 1.8. októbra 1992, za účasti 12 tímov. Turnaj pozostával iba z jednej skupiny, v ktorej sa stretol každý s každým, bez následných zápasov play-off. Za víťazstvo sa udelovali 2 body. Titul získala . Víťazné kanadské družstvo tvorili hráčky na inline korčuliach.
Arbíl (mesto)

Arbíl (v staroveku: Arbéla; iné názvy pozri nižšie) je hlavné mesto autonómnej oblasti Iracký Kurdistan a rovnomenného guvernorátu. Je štvrtým najväčším mestom v Iraku po Bagdade, Basre a Mosule. Je to aj veľmi významná archeologická lokalita.
V zozname UNESCO je zapísaný starobylý hrad (skupina budov s opevnením na pahorku) v strede mesta pod názvom Citadela v Arbíle .
Názvy.
Názvy mesta sú:
Dejiny.
V roku 2010 v meste českí archeológovia našli najstarší dôkaz o osídlení Mezopotámie – nástroje staré 150 000 rokov . Mesto je aj jedno z najstarších neprerušovane osídlených miest na svete (trvalé osídlenie siaha podľa niektorých prameňov až do 6000 pred Kr.). Prvá písomná zmienka je v sumerčine z obdobia okolo 2000 pred Kr. V staroveku bolo mesto významným dopravným uzlom, centrom obchodu, kultúry a vzdelania. V roku 331 pred Kr. sa pri meste uskutočnila bitka pri Gaugaméle - významná bitka medzi Alexandrom Veľkým a Dareiom III., po ktorej sa Alexander stal vládcom Perzskej ríše. Neskôr sa v meste hlavným náboženstvom stal islam (ale ostalo aj centrom kresťanstva). Obyvateľmi sú najmä Kurdi. Od roku 1974 je strediskom Autonómnej oblasti Kurdistan.
Arbíl

Arbíl (iné prepisy: Irbíl, Erbíl, Erbel, Erbil, Arbil, po kurdsky: Hewlêr, Hawler, Hewler) môže byť:
Adventný kalendár

Adventný kalendár je zvláštny druh kalendára ukazujúci 24 dní spojených s kresťanskými Vianocami a dobou adventu. Kalendár slúži na odpočítavanie dní adventu ku Štedrému dňu. Rozšírená je papierová verzia, v ktorej sa nachádza 24 políčok vyplnených malými sladkosťami, často čokoládou rôzneho tvaru. Existujú aj rôzne elektronické verzie adventných kalendárov.
Chálid (Saudská Arábia)

Chálid (iné názvy pozri nižšie; * 13. február 1913† 13. jún 1982) bol štvrtý kráľ Saudskej Arábie. Vládol krajine v rokoch 1975 až 1982. 
Meno.
Jeho meno sa uvádza v tvaroch:
Namiesto tvaru ibn môžu byť iné varianty prepisu (napr. bin) - pozri v článku ibn. Namiesto tvaru Abd al-Azíz môžu byť iné varianty prepisu - pozri v článku Abd al-Azíz. Namiesto tvaru Abd ar-Rahmán môžu byť iné varianty prepisu - pozri v článku Abd ar-Rahmán. Namiesto tvaru Suúd môžu byť iné varianty prepisu (Su′úd, Saúd, Sa′úd) - pozri v článku Saúdovci.
Život.
Na trón nastúpil po zavraždení kráľa Fajsala. Jeho moc mierne oslabla na úkor princov. Sústredil sa na rozvoj školstva, za jeho vlády vzniklo veľa nových škôl, vrátane Univerzity kráľa Fajsala. Chálidova vláda bola charakteristická uvoľnením napätia v krajine, keď prepustil politických väzňov z obdobia Fajsalovej vlády a rozdelil časť štátnych peňazí chudobným. Rástlo však napätie náboženské, najmä kvôli diskriminácii náboženských skupín (hlavne ší'itov vo Východnej provincii, ktorí organizovali v rokoch 19791980 mohutné demonštrácie). Počas jeho vlády začal tiež rásť problém radikálnych náboženských skupín. Roku 1979 napríklad čelil obsadeniu mešity Al-Masdžid al-Harám islamskou sektou, ktorá vyhlásila, že jeden z jej členov je prorokovaný Mahdí a že ho všetci moslimovia musia poslúchať. Zajali pritom rad rukojemníkov. Chálid použil proti skupine ozbrojené sily, 63 rebelov bolo vzápätí popravených.
Výrazným medzinárodným politickým Chálidovým úspechom bola v roku 1975 dohoda s Ománom o sporných hraniciach. Posilnil tiež väzby s Bahrajnom, Kuvajtom, Katarom a Spojenými arabskými emirátmi. Uvítal iránsku revolúciu a pokúsil sa o porozumenie, ale šiitsko-sunnitská bariéra to znemožnila. Preto podporoval Irak v iránsko-irackej vojne.
Chálid zomrel na infarkt myokardu 13. júna 1982. V ten istý deň ho na tróne nahradil kráľ Fahd ibn Abd al-Azíz.
Forma vlády

Forma vlády je jednou z troch základných zložiek formy štátu.
Z inštitucionálneho hľadiska vyjadruje štruktúru najvyšších štátnych orgánov, spôsob ich kreácie a vzájomné vzťahy medzi jednotlivými štátnymi orgánmi. Charakteristiku formy vlády jednotlivých štátov nachádzame v ústave.
Delenie foriem vlády.
Základom je Aristotelovo dielo Politika. Ten rozdelil formy vlády na:
Ďalšou formou vlády uvádzanej v literatúre je ideokracia, resp. teokracia alebo timokracia. 
Súčasne hovoríme týchto formách vlády, určené podľa hlavy štátu:
Monarchistické formy vlády.
Kľúčovým pojmom je monarcha a od jeho postavenia sa odvíjajú hlavné znaky, ktoré monarchiu odlišujú od republiky.
Monarcha je hlavou štátu, pričom môže niesť rôzne pomenovania (kráľ, kráľovná, cisár, cisárovná, cár, faraón, šach, sultán). Jeho postavenie je privilegované, stojí nad občanmi, niekedy dokonca i nad zákonmi. Je nositeľom suverenity. Za výkon svojej funkcie nie je zodpovedný.
Post monarchu môže byť dedičný alebo v prípade teokratickej monarchie volený. Spravidla však býva doživotný. 
Delenie monarchií.
Z vyššie uvedeného vyplýva, že podľa spôsobu ustanovenia monarchu rozlišujeme monarchie dedičné a volené. 
Podľa osobnosti monarchiu rozlišujeme nasledujúce 4 typy: 
Podľa miery participácie ľudu delíme monarchie na:
Republikánske formy vlády.
Na čele štátu je prezident alebo kolegiálny orgán.
Republikánske formy vlády delíme:
Black Hole Sun

„Black Hole Sun“ je skladba americkej rockovej skupiny Soundgarden. Napísal ju frontman skupiny Chris Cornell a bola vydaná v roku 1994 ako tretí singel z ich albumu "Superunknown" (1994). Je pravdepodobne najznámejšou skladbou skupiny a je dobre známou skladbou 90. rokov. Skladba sa dostala na 1. miesto v rebríčku Mainstream Rock Tracks, kde sa udržala 7 týždňov.
Nahrávanie.
Skladbu „Black Hole Sun“ napísal frontman Chris Cornell, pričom povedal, že ju napísal sa 15 minút. Pri jej komponovaní použil gitaru Gretsch a povedal "Napísal som ju, ale myslel som si že sa skupine nebude páčiť – následne sa stala najväčším hitom leta." Cornell použil v skladbe Leslie reproduktor. Gitarista Kim Thayil povedal, že Leslie reproduktor bol ideálny pre skladbu "je veľmi Beatlesový a má výrazný zvuk." Skladba je nahraná v Drop D ladení.
Zoznam skladieb.
Všetky skladby napísal Chris Cornell, ak nie je uvedené inak:
Ocenenia.
Informácie o oceneniach skladby „Black Hole Sun“ sú z webstránky AcclaimedMusic.net.
Park (rozlišovacia stránka)

Park môže byť:
Česko-slovenská hokejová liga 1946/1947

Sezóna 1946/1947 bola 4. ročníkom Česko-slovenskej hokejovej ligy. Hrala sa pod názvom Štátna liga. Súťaž mala 11 účastníkov. Pôvodne ich malo byť 12, ale tesne pred začiatkom súťaže sa zlúčili kluby HC Stadion Praha a SK Podolí Praha do HC Stadion Podolí. Majstrom sa stalo družstvo LTC Praha. Vypadli SK Libeň, DSK Tábor a HC Tatry Poprad. Nahradili ich SK Prostějov, ŠK Banská Bystrica, ČSK Říčany a BK Havlíčkův Brod.
Need You Tonight

„Need You Tonight“ je štvrtá skladba austrálskej rockovej skupiny INXS z ich albumu "Kick". Bola vydaná ako prvý singel z albumu. Je jediným singlom skupiny INXS, ktorý dosiahol 1. miesto v americkom rebríčku Billboard Hot 100. Takisto dosiahla najvyššiu pozíciu pre skupinu v Spojenom kráľovstve, kde v rebríčku UK Singles Chart dosiahla 2. miesto.
Ac Rock verzia.
V roku 1999 a cappella skupina Ac Rock vytvorila coververziu pre svoj album "Acapellago".
Zoznam skladieb.
Maxi CD singel
Rogue Traders remix.
Austrálska elektronická rocková skupina Roque Traders vytvorila coververziu a remix skladby „Need You Tonight“. Táto verzia bola premenovaná na „One of My Kind“ a dosiahla 10. miesto v rebríčku Australian Top 100 Singles. Pretože bol jediným hitovým singlom z albumu, bola skupina považovaná za "one-hit wonder", až kým nevydala v roku 2005 singel „Voodoo Child“, ktorý dosiahol 4. miesto.
Zoznam skladieb.
Maxi CD singel
12" vinyl
Austrálsky CD singel
TB

TB môže byť:
Tb môže byť:
Per Albin Hansson

Per Albin Hansson (* 28. október 1885, Malmö6. október 1946, Štokholm) bol švédsky sociálnodemokratický politik. Od 24. septembra 1932 až do smrti 1946 bol predsedom vlády vo Švédsku.
Život a politika.
Per Albin Hansson pochádzal z robotníckej rodiny a vyrastal v Malmö. Po skončení 4-ročnej ľudovej školy začal Per Albin Hansson pracovať ako 12-ročný. 1903 založil spolu so svojim bratom Sigfridom Hanssonom sociálno-demokratický spolok mladých, ktorého predsedom bol Albin. 1910 sa Albin Hansson presťahoval do Štokholmu, kde spolupracoval s časopisom "Social-Demokraten". 1918 bol zvolený do ríšskeho snemu. Počas 1920 – 1926 mal v rôznych vládach postavenie ako minister obrany. Po smrti Hjalmar Brantingsa bol v roku 1925 zvolený za predsedu vlády Sociálno-demokratickej strany Švédska. 1928 preniesol pred druhou komorou ríšskeho snemu svoju slávnu reč zvanú dt. „Volksheim“ - švédsky „Folkhemmet“ - sk. ”domáci národ”. V tejto reči použil pojem Volksheim nato, aby popísal ciele sociálno-demokratickej politiky. Hansson naproti tomu presadil predtým zastúpenú ľavicovú politiku SAP na triedne uzmierenie, ostrý antikomunizmus (vnútrostranický aj vnútroodborový) a sociálne zafarbený patriotizmus. Tento sociálny a politický šok znamenal pre ”Výstrely Ådalov”, šv. „"Ådalshändelserna"“, že zosilneli svoju pozíciu. 1932 bol Hansson poverený, aby stanovil vládu a neskôr našiel v robotníckej strane – "Švédskej sociálno-demokratickej robotníckej strany", šv. "Sveriges socialdemokratiska arbetareparti" svojho stáleho partnera. Vláda Pera Albina Hanssonsa bola ovplyvnená krízami.
TK

TK môže byť:
Požiarna tlmica

Požiarna tlmica alebo len tlmica je náradie na hasenie požiaru, ktoré patrí medzi jednoduché (ručné) hasiace prostriedky.
Konštrukcia.
Tlmica sa skladá z násady a pracovnej časti. Ako násada sa používa pevná alebo skladacia tyč, dlhá cca 22,5 m, vyrobená z dreva alebo kovu (najmä hliníka), pričom pri súčasných výrobkoch je doplnená ergonomickými (gumenými) rukoväťami. Pracovná časť pozostáva z vejárovito pripevneného materiálu na konci násady – u starších modelov najmä vrecovina alebo jutovina, v súčasnosti sa používa vystužená nehorľavá guma, vrstvovito uložené kovové listy a pod.
Využitie.
Používa sa na hasenie menších požiarov lesných a trávnatých porastov, predovšetkým v teréne neprístupnom pre hasičskú techniku a na miestach s nedostatkom vody.
Písky (prírodná pamiatka)

Písky sú prírodná pamiatka v okrese Brno-venkov, tvorená ostrovčekom ropou nasýtených pieskových odvalov, vzniknutých ako pozostatok ťažby ropy. Pamiatka je v správe AOPK Brno.
Ochrana.
Predmetom ochrany sú opustené výsypky ropou nasýtených pieskov, lokalita psamofilnej kveteny a fauny.
Lokalita.
Lokalita Písky sa nachádza v poliach Cezavskej nivy, juhovýchodne od obce Telnice. Leží na pozemku číslo 4182 katastrálneho územia obce Žatčany.
História.
V lokalite prebiehala v 50. a 60. rokoch 20. storočia ťažba ropy. Následkom vrtných prác a samotnej ťažby vznikali v mieste výsypky vyťažených, ropou nasýtených pieskov. Po ukončení ťažby došlo v ďalších desaťročiach k spontánnemu zarastaniu územia náletovými drevinami. Ku koncu 20. storočia už územie z veľkej časti pokrýval súvislý porast, predovšetkým na jeho okrajoch. 
V posledných rokoch boli vykonávané zásahy s cieľom rozvoľnenia náletových porastov a odstraňovanie rýchlo sa šíriacej bazy čiernej.
Flóra.
Územie Písky je druhovo relatívne málo početné. Stromové poschodie tvoria náletové dreviny, predovšetkým breza previsnutá ("Betula pendula"), topoľ biely ("Populus alba") a topoľ osikový ("Populus tremula"). Kríkové poschodie zastupuje baza čierna ("Sambucus nigra") a ruža šípová ("Rosa canina"). Trávobylinné porasty sú druhovo chudobné; možno tu však nájsť napríklad bielolist roľný ("Logfia arvensis"), stoklas roľný ("Bromus arvensis"), medničku sedmohradskú ("Melica transsilvanica") alebo rebríček obyčajný ("Achillea milefolium").
Layla

„Layla“ je skladba, ktorú napísal Eric Clapton a Jim Gordon, a ktorá bola pôvodne vydaná ich skupinou Derek and the Dominos ako trinásta skladba z ich albumu "Layla and Other Assorted Love Songs" (november 1970). Je považovaná za jednu z rockových ľúbostných piesní, známa jej nezameniteľnou gitarovou figúrou, ktoré hrali Eric Clapton a Duane Allman a klavírnou coda, ktorá je v druhej polovici skladby. Tieto skvelé kontrastné chody boli samostatne zložené Claptonom a Gordonom.
Skladba bola inšpirovaná klasickou perzskou poéziou "Layla and Majnun" od básnika Nizámí Gandževího, ktorej kópiu dal Ian Dallas Claptonovi. Kniha je príbeh o mladom mužovi, ktorý sa beznádejne zamiloval do krásnej, ale nedosiahnuteľnej ženy, a ktorý zbláznel, pretože sa s ňou nemohol oženiť. Vo svojej autobiografii Clapton uvádza, „Ian Dallas mi rozprával príbej Layly a Majnuna, v ktorom mladý muž Majnun sa vášnivo zamiluje do krásnej Layly, ale jej otec mu zakáže oženiť sa s ňou a stáva sa šialeným túžbou po nej.“
Skladba „Layla“ nebola počas jej pôvodného vydania úspešná. Bola však pozitívne hodnotená kritikmi a je často považovaná za jednu z najlepších rockových skladieb všetkých čias. Dve verzie dosiahli úspech v hudobných rebríčkoch, prvá v roku 1972 a druhá (bez klavírnej coda) o 20 rokov neskôr ako akustická "unplugged" verzia hraná Claptonom. V roku 2004 sa skladba „Layla“ umiestnila na 27. mieste v zozname Rolling Stone’s 500 Greatest Songs of All Time časopisu "Rolling Stone" a akustická verzia vyhrala v roku 1993 cenu Grammy v kategórii Best Rock Song.
Majstrovstvá sveta v hokeji na kolieskových korčuliach žien 1994

Majstrovstvá sveta v hokeji na kolieskových korčuliach žien 1994 boli v poradí 2. Majstrovstvá sveta v hokeji na kolieskových korčuliach žien, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v meste Tavira, v regióne Algarve, v Portugalsku od 3.9. septembra 1994, za účasti rekordných 19 tímov. Nováčikom turnaja bolo až 8 družstiev: Angola, Andorra, Argentína, Brazília, Japonsko, Mexiko, Rakúsko a Švajčiarsko. Turnaj pozostával z troch fázízákladnej časti, nadstavbovej časti a play-off. Titul získalo po finálovom víťazstve nad obhajcom titulu z .
Majstrovstvá sveta v hokeji na kolieskových korčuliach žien 1996

Majstrovstvá sveta v hokeji na kolieskových korčuliach žien 1996 boli v poradí 3. Majstrovstvá sveta v hokeji na kolieskových korčuliach žien, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v meste Sertãozinho, v štáte São Paulo, v Brazílii v dňoch od 15.21. septembra 1996, za účasti 11 tímov. Nováčikom turnaja bolo iba družstvo Čile. Turnaj pozostával z troch fázízákladnej časti, nadstavbovej časti o umiestnenie a play-off. Titul získalo druhýkrát , keď vo finále zvíťazilo po predĺžení nad .
Arbéla

Arbéla môže byť:
Dancing in the Dark

„Dancing in the Dark“ je skladba, ktorú napísal a nahral americký rockový hudobník Bruce Springsteen. Skladba má rýchlejšie tempo a syntetizátorové riffy a tiež obsahuje synkopy. Skladba sa udržla dva týždne na 2. mieste Billboard Hot 100 a následne sa predalo viac ako milión kópií singlu len v USA. ako prvý singel z albumu "Born in the U.S.A.", stala sa najväčším hitom a pomohla albumu k tomu, že sa stal jeho najpredávanejším albumom.
Majstrovstvá sveta v hokeji na kolieskových korčuliach žien 1998

Majstrovstvá sveta v hokeji na kolieskových korčuliach žien 1998 boli v poradí 4. Majstrovstvá sveta v hokeji na kolieskových korčuliach žien, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v Buenos Aires, v Argentíne v dňoch od 8.15. novembra 1998, za účasti 14 tímov. Nováčikmi turnaja boli družstvá Kolumbie a Macaa. Turnaj pozostával z troch fázízákladnej časti, nadstavbovej časti o umiestnenie a play-off. Titul získala domáca po finálovom víťazstve nad .
Poison (singel Alice Coopera)

„Poison“ je skladba amerického rockového speváka Alice Coopera, ktorej spoluskladateľmi boli Desmond Child a John McCurry. Producentom bol Desmond Child. V roku 1989 bola vydaná ako singel a objavila sa na Cooperovom albume "Trash". skladba sa stala jedým z Cooperových najväčších hitov v USA, pričom dosiahla 7. miesto v rebríčku Billboard Hot 100 a 2. miesto v britskom rebríčku UK Singles Chart.
Remixy.
Skupina Groove Coverage vytvorila verziu skladby „Poison“ v rôznych remixoch.
Longford (grófstvo)

Longford (, ) je írske grófstvo, ktoré leží vo vnútrozemí Írska v regióne Midlands na západe východoírskej provincii Leinster. Je pomenované podľa svojho administratívneho centra – mesta Longford, v ktorom žije necelých 10-tisíc obyvateľov. 
Podľa sčítania uskutočneného v roku 2011 má grófstvo rovných 39-tisíc obyvateľov, čo predstavuje nárast o trinásť percent oproti sčítaniu 2006. Vtedy tu žilo 34 319 obyvateľov. 
Geografia.
Grófstvo Longford leží vo vnútrozemí Írska. Povrch grófstva je rovinatý, posiaty slatiniskami. Väčšina územia grófstva leží v povodí rieky Shannon, najdlhšej írskej rieky. Tá spolu s jazerom Lough Ree tvorí západnú hranicu grófstva. Severovýchodná časť grófstva leží v povodí rieky Erne, ktorá preteká jazerom Lough Gowna na severovýchodnej hranici grófstva. 
Longford je štvrté najmenšie z 32 tradičných írskych grófstiev (vrátane severoírskych) podľa rozlohy a podľa počtu obyvateľov dokonca druhé najmenšie. Z 12 grófstiev v Leinsteri je štvrté najmenšie rozlohou a pre nízku hustotu obyvateľstva najmenšie podľa počtu obyvateľov. Najvyšší vrch grófstva, Carn Clonhugh, dosahuje nadmorskú výšku len , je tak tretí najnižší spomedzi najvyšších vrchov írskych grófstiev. 
Longford susedí so štyrmi grófstvami: s grófstvom Leitrim na severozápade, Cavan na severovýchode, Westmeath na východe a juhu a s grófstvom Roscommon na západe.
Írčina.
Podľa sčítania 2011 z populácie staršej ako 3 roky (37 075 ľudí) ovládalo írčinu 38,8 % (14 388 obyvateľov). Necelá tretina z nich (32,17 % – 4 628) írčinu používa iba v školstve, kde je vyučovanie írčiny povinné.
Mačeta

Mačeta je dlhý, široký ohnutý nôž s rukoväťou, pôvodne používaný pri práci na plantážach al. na vysekávanie cesty v nepriechodnom teréne (prales). Ako zbraň bola použitá vo viacerých regionálnych konfliktoch hlavne v Afrike a Južnej Amerike.
Longford

Longford môže byť:
Popova Hrebľa

Popova Hrebľa (, v rokoch 19212016 Červona Hrebľa, ) je dedina ("село") na Ukrajine v Čečeľnyckom rajóne vo Vinnyckej oblasti. Žije tu 1059 obyvateľov.
Hynčicovy skály

Hynčicovy skály je prírodná pamiatka ev. č. 696 severovýchodne od obce Viničné Šumice v okrese Brno-venkov. Oblasť spravuje AOPK SCHKO Pálava a KS Brno.
Ochrana.
Predmetom ochrany je fragment teplomilných spoločenstiev na skalnom útvare z kulmských zlepencov.
Ucha

Ucha je svetlá ruská rybacia polievka. Pod týmto menom je možné nájsť mnoho variácií receptov, ale polievka spravidla obsahuje rybu, zemiaky, koreňovú zeleninu, cibuľu, pór, kôpor, petržlen,vavrín a soľ.
V Rusku má toto jedlo ráz tradičného rybárskeho pokrmu, pre ktorého prípravu sa naplní, najlepšie priamo z rieky, vedro vody v ktorom sa na otvorenom ohni pod šírim nebom pri rieke, varí polievka z čerstvého úlovku. Najprv sa do nej pridajú suroviny, ktoré sa dlhšiu dobu podusia, potom ryba a nakoniec koreniny a bylinky.
Ku konzumácii sa zvykne pripájať aperitív alebo digestív z vysokopercentných nápojov.
Kolačniansky potok

Kolačniansky potok môže byť:
Horka (prírodná pamiatka)

Horka je prírodná pamiatka ev. č. 893, lokalita Podolí u Brna v okrese Brno-venkov. Správa AOPK Brno.
Ochrana.
Predmetom ochrany je zachovalý prirodzený biotop stepného charakteru s chránenými rastlinami, napr.: poniklec veľkokvetý, jagavka konáristá, zvonček sibírský, kozinec vičencovitý, leopoldia tenkokvetá, hadomor rakúsky.
Písky

Písky môže byť:
Špice

Špice môže byť:
Losenice

Losenice môže byť:
Pustý mlýn

Pustý mlýn môže byť:
Pustý Mlýn môže byť:
Velká skála

Velká skála môže byť:
Hrádky

Hrádky môže byť:
Čihadlo

Čihadlo môže byť:
Kamenný vrch

Kamenný vrch môže byť:
Anenský vrch

Anenský vrch môže byť:
Ploník

Ploník môže byť:
Údolí Chlébského potoka

Údolí Chlébského potoka môže byť:
Vratíkov

Vratíkov môže byť:
Jozef Luknár

Jozef Luknár (* 15. január 1915, Ivanka pri Dunaji – † 13. máj 1966, Modra) bol slovenský futbalista, reprezentant Česko-Slovenska a Slovenska.
Klubová kariéra.
Obávaný strelec prišiel na Tehelné pole ako 18-ročný. Jeho ľavačka doslova trhala siete, preto dostal prezývku „Kladivo“. Mužstvu pomohol vybojovať postup do česko-slovenskej ligy. V samostatnej slovenskej lige patril k najlepším kanonierom, v belasom drese získal štyri majstrovské tituly. Prvý slovenský futbalista, ktorý dosiahol hranicu 100 ligových gólov.
Reprezentačná kariéra.
Česko-Slovensko reprezentoval raz, 3. apríla 1938 v Bazileji proti Švajčiarsku (0:4). V reprezentácii Slovenska odohral 9 zápasov, strelil štyri góly. Debutoval 27. augusta 1939 v Bratislave proti Nemecku (2:0). V prvých troch zápasoch v reprezentačnom drese vždy strelil gól.
Úspechy.
Klubové
Individuálne
Habrová

Habrová môže byť:
Bačov

Bačov môže byť:
Velký Blaník

Velký Blaník môže byť:
Malý Blaník

Malý Blaník môže byť:
Roudný

Roudný môže byť:
Štěpánovský potok

Štěpánovský potok môže byť:
V olších

V olších môže byť:
Čížov

Čížov môže byť:
Blana

Blana môže byť
Prírodný park

Prírodný park môže byť:
Bystřina

Bystřina môže byť:
Kosova Hora

Kosova Hora môže byť:
Kredenc (televízna relácia)

Kredenc je slovenská televízna relácia TV Markíza, premiérovo vysielaná v rokoch 20142018. Je vysielaná zábavnou formou týždennej retrospektívy v podobe satirických správ a paródií na aktuálne témy z mediálneho, spoločenského či politického prostredia. Relácia sa vysiela dodnes každé ráno na Dajto (reprízy) a je dostupná na Voyo.
Obsadenie.
pred 8. sériou odišli
od 3.série
od 6.série
od 7.série
od 8.série
Parodované osobnosti.
Zoznam parodovaných osobností (herci, speváci a ďalší)
We're Not Gonna Take It

„We're Not Gonna Take It“ je skladba americkej heavymetalovej skupiny Twisted Sister z ich albumu "Stay Hungry". Ako singel bol vydaný dňa 27. apríla 1984. Samotný album bol vydaný o dva týždne neskôr, dňa 10. mája 1984. Skladba dosiahla 21. miesto v rebríčku Billboard Hot 100. 
Skladbu napísal spevák Dee Snider. Skladbu „We're Not Gonna Take It“ ovplyvnila Vianočná koleda „O Come, All Ye Faithful“ od rockovej skupiny Slade.
Coververzie.
Bolo vytvorených viacero coververzií tejto skladby, vrátane:
Union J

Union J je anglická štvorčlenná chlapčenská hudobná skupina, ktorej členmi sú Josh Cuthbert, JJ Hamblett, Jaymi Hensley a Casey Johnson. Bývalý člen George Shelley sa v roku 2016 rozhodol skupinu opustiť a nahradil ho Casey Johnson. 
Skupina vznikla počas televíznej súťaže X Factor v roku 2012, kde sa umiestnila na štvrtom mieste. Jej členovia následne podpísali nahrávaciu zmluvu so spoločnosťou RCA Records a v roku 2013 vydali svoj debutový štúdiový album "Union J".
Lobio

Lobio (gruzínsky ლობიო) je tradičný pokrm gruzínskej kuchyne, ktorý sa servíruje ako príloha alebo pôstne jedlo. Existuje mnoho variácií a receptov. Pri tradičnej príprave sa najprv červená fazuľa namočí do vody. Potom sa varí v osolenej vode, ktorá sa najmenej dvakrát vymení. Potom ako fazuľa zmäkne, mierne sa popupčí a pomieša sa orestovanou cibuľou, koriandrom, petržlenovou vňaťou, červenou paprikou, štipľavou papričkou, soľou, korením a cesnakom. Nakoniec sa pridajú podrvené vlašské orechy. Dodatočne sa môže pridať typický gruzínsky syr sulguni, pór alebo rázovitá omáčka z mirabiel tkemali.
Lobio sa servíruje v terakotových nádobách s pokrývkou, v akých sa tento pokrm v dávnejších časoch pripravoval priamo v ohni.
Přísnotický les

Přísnotický les je prírodná pamiatka ev. č. 5708 neďaleko obce Přísnotice, v katastrálnom území mestečka Nosislav v okrese Brno-venkov.
Ochrana.
Predmetom ochrany je mlok hrebenatý a jeho biotop, ktorý predstavujú jednak revitalizované tône a sprievodné mokrade, jednak priľahlý segment lužného lesa.